ኣቦይ ስብሓት፡ ብደረጃ ውድብ ድኽመት ኣይነበረናን ኣይንብልን፤ ብዙሓት ድኽመታት ነይሮምና እዮም። ኣብዚ ከይዲ እዚ ምጥንኻር ዝበሃል ኩሉግዜ ዝካየድ ልሙድ እዩ ነይሩ። ስለ'ዚ ኣብዚ ክሊ እዚ በብውልቀና ጌጋ ኣይፈፀምናን ኣይንብልን። ኣነ እውን ሓደ ሓደ ጌጋታት ፈፂመ እየ። ኰይኑ ግና ብቕፅበት ይእረም ነይሩ። ኵናት ሓኽፈን ናተይ ጌጋ እዩ ነይሩ፡ እቲ ኵናት ኣይተዓወተን። ኣብ ናይ እሱራት ኣፈታትሓ እውን ናይ ኪዳነማርያም ኣፈታትሓ ጌጋ ነይሩኒ (ኪዳነማርያም ዝበሃል ነይሩ)። ግን ብቕልጡፍ ንመሃረሎም ብቕልጡፍ ድማ ንእርሞም። ካብ ድኽመት እውን ንመሃር ነይርና፤ ካብ ዓወት እውን ዕግበት ከይህሉ ንመሃር ነይርና። ብዓወት እውን ኣይንሰክርን። መፃኢ ታሪኽ ኢትዮጵያ ተፃሒፉ እዩ፤ ኣብ ፕሮግራም ሰፊሩ እዩ። ካብኡ ተበጊሱ እዩ ነዊሕን መሪርን ዝተበሃለ፤ ዓወትና ድማ ናይ ግድን እዩ። ቢቢሲ ትግርኛ፡ ኣብ ስልጣን ኣብ ዝነበርኩምሉ እቲ ስርዓት ብብልሽውና ከምዝመሽመሸ ትኸሱዎ ነይርኩም፤ ግን ከኣ ንስኹምን ስድራኹምን ብብልሽውና ትሕመዩ ኢኹም፤ ኣብዚ እንታይ ርእይቶ ኣለኩም?
